จักรพรรดินีเซี่ยวจิ้งเฉิง

**จักรพรรดินีเซี่ยวจิ้งเฉิง** () (19 มิถุนายน 1812 - 21 สิงหาคม 1855) เดิมเป็นพระมเหสี (หวงกุ้ยเฟย์) ในจักรพรรดิเต้ากวงแห่งราชวงศ์ชิง ต่อมาพระนางก็ได้รับเฉลิมพระราชอิสริยยศเป็น **ฮองไทเฮา** ในปี 1855 โดยจักรพรรดิเสียนเฟิง ก่อนพระนางจะสวรรคตเพียง 8 วัน นับเป็นฮองไทเฮาพระองค์เดียวในประวัติศาสตร์ราชวงศ์ชิง ที่ไม่ได้เป็นจักรพรรดินีในสมัยของพระราชสวามี และไม่ได้เป็นพระราชชนนีในจักรพรรดิองค์ถัดมา

## พระราชประวัติ
**จักรพรรดินีเสี้ยวจิ้งเฉิง** ประสูติในรัชสมัยของจักรพรรดิเจียชิ่ง เป็นบุตรีของนายฮังกียา (花良阿) เลขาธิการของชั้นสอง (员外郎) ในกระทรวงยุติธรรม ในราชสกุล **เบอร์จิกิต** จากมองโกล พระนางเสี้ยวจิงได้รับการคัดเลือกเข้าเป็นพระสนมของจักรพรรดิเต้ากวง และได้รับพระราชทานยศศักดิ์เป็นพระสนมจิงกุ้ยเหริน (静贵人) ในวันที่ 22 พฤศจิกายน 1826 ต่อมาให้กำเนิดเจ้าชายยี่กง (奕纲) พระราชโอรสพระองค์ที่สองในจักรพรรดิเต้ากวง พระนางได้รับการเลื่อนตำแหน่งเป็นจิงเฟย (静嫔)

ในเดือนธันวาคม 1835 พระนางเบอร์จิกิตได้เลื่อนยศเป็น **จิงกุ้ยเฟย**  (静贵妃) ในปี 1840 ก่อนการสวรรคตของจักรพรรดิเต้ากวง หลังจากการสวรรคตของจักรพรรดินีเซี่ยวเฉฺวียนเฉิง พระนางก็รับการสถาปนาเป็น **จิงหวงกุ้ยเฟย** ในฐานะประมุขของฝ่ายในราชวงศ์ชิง 

เมื่อจักรพรรดิเต้ากวงเสด็จสวรรคตในปี ค.ศ. 1850 เจ้าชายอี้จู่ได้ขึ้นครองราชสมบัติเฉลิมพระนามเป็นจักรพรรดิเสียนเฟิง พระนางทรงได้รับการการเฉลิมพระนามเป็น **คังฉือหวงกุ้ยไท่เฟย** เนื่องจากหลังจากจักรพรรดินีเซี่ยวเฉฺวียนเฉิงเสด็จสิ้นพระชนม์ พระมเหสีจิงหวงกุ้ยเฟย ได้ทรงทำการอภิบาลองค์มกุฎราชกุมารและทำการดูแลพระราชวังฝ่ายใน ซึ่งที่จริงควรได้รับการสถาปนาเป็น สมเด็จพระพันปีหลวง  ซึ่งสร้างความไม่พอพระทัยแก่องค์ชายหกยิ่งนัก และในปี ค.ศ.1852 ทรงดูแลการคัดเลือกบุตรีขุนนางแมนจูที่จะเป็นพระสนมของจักรพรรดิเสียนเฟิง ในบรรดาที่ถูกเลือกฮองเฮาและพระสนม ต่อมามีบทบาทเป็นจักรพรรดินีเจินและพระสนมอี้

## สมเด็จพระพันปีหลวงในจักรพรรดิเสียนเฟิง
ในเดือนสิงหาคม 1855 พระพันปีหลวงคังฉือทรงพระประชวรหนัก และด้วยแรงกดดันทางการเมืองจักรพรรดิเสียนเฟิงจึงทรงสถาปนาพระพันปีหลวงคังฉือขึ้นเป็น **สมเด็จพระจักรพรรดินีคังฉือ พระพันปีหลวง** ในวันที 13 สิงหาคม ค.ศ. 1855 และอีกแปดวันต่อมาพระนางเสด็จสิ้นพระชนม์ พระศพประดิษฐาน ณ พระที่นั่งหย่างซิน

ต่อมาพระนางได้รับการฝังพระศพไว้ในสุสานหลวงมู่หลิงใน สุสานหลวงตะวันตกแห่งราชวงศ์ชิง และได้รับการสถาปนาเป็น **สมเด็จพระจักรพรรดินีเสี้ยวจิง** (孝静皇后) ซึ่งแตกต่างจากจักรพรรดินีองค์อื่น ๆ ของจักรพรรดิเต้ากวงได้รับพระนามเพิ่มเติมต่อท้ายนามว่า **เฉิง (成)** ต่อมาในรัชสมัยจักรพรรดิถงจื้อ องค์ชายหกได้เป็นที่ปรึกษาผู้สำเร็จราชการของยุวฮ่องเต้ จึงได้มีการเติมพระราชทินนานามต่อท้ายให้พระมารดาในสุสาน โดยการเติมคำว่า **เฉิง (成)** และสถาปนาพระนามเป็น "สมเด็จพระจักรพรรดินีเสี้ยวจิงเฉิง พระพันปีหลวง" ตามคำขอของเจ้าชายกงชินหวัง

## พระเกียรติยศ
* รัชสมัยจักรพรรดิเจียจิ้ง(ครองราชย์ ค.ศ. 1796 – ค.ศ. 1820):
** นางบอร์จิกิต (ตั้งแต่ 19 มิถุนายน ค.ศ.  1812)
* รัชสมัยจักรพรรดิเต้ากวง (ครองราชย์ ค.ศ. 1820 – ค.ศ. 1850):
** จิ้งกุ้ยเหริน (; ตั้งแต่ ค.ศ. 1825)
** จิ้งผิน (; ตั้งแต่ 29 ธันวาคม ค.ศ. 1826)
** จิ้งเฟย (; ตั้งแต่ 15 พฤษภาคม ค.ศ. 1827)
** จิ้งกุ้ยเฟย (; ตั้งแต่ 17 กันยายน ค.ศ. 1834)
** จิ้งหวงกุ้ยเฟย (; ตั้งแต่ 9 มกราคม ค.ศ. 1841)
* รัชสมัยจักรพรรดิเสียนเฟิง (ครองราชย์ ค.ศ. 1850 – ค.ศ. 1861):
** คังฉือหวงกุ้ยไท่เฟย (; ตั้งแต่ เมษายน ค.ศ. 1851)
** จักรพรรดินีคังฉือ พระพันปีหลวง (; ตั้งแต่ 13 สิงหาคม ค.ศ. 1855)
** *จักรพรรดินีเซี่ยวจิ้ง* (; ตั้งแต่ 20 กันยายน ค.ศ. 1855)
* รัชสมัยจักรพรรดิถงจื้อ (ครองราชย์ ค.ศ. 1861 – ค.ศ. 1875):
** *จักรพรรดินีเซี่ยวจิ้งเฉิง* (; ตั้งแต่ 6 พฤษภาคม ค.ศ. 1862)

## พระราชโอรส
* เจ้าชายยี่กง (顺和郡王奕纲; 22 พฤศจิกายน 1826 - 5 มีนาคม 1827) พระโอรสคนที่สองในจักรพรรดิเต้ากวง สิ้นพระชนม์ตั้งแต่ทรงพระเยาว์
* เจ้าชายยี่จี (慧质郡王奕继; 2 ธันวาคม 1829 - 22 มกราคม 1830) พระโอรสคนที่สามในจักรพรรดิเต้ากวง สิ้นพระชนม์ตั้งแต่ทรงพระเยาว์
* เจ้าชายยี่ซิน (恭忠亲王奕欣; 11 มกราคม 1833 - 29 พฤษภาคม 1898) พระโอรสคนที่หกในจักรพรรดิเต้ากวง ต่อมาเป็น**เจ้าชาย กงชินหวาง** มีบทบาทในรัฐประหารซินโหย่ว ของพระนางซูสีไทเฮา ในช่วงต้นรัชกาลจักรพรรดิถงจื้อ

## พระสาทิศลักษณ์


ไฟล์:《孝静成皇后朝服像》.jpg|
ไฟล์:《雍宫式范》静妃部分.jpg|
ไฟล์:《喜溢秋庭图》静贵妃部分.jpg|
ไฟล์:The Portrait of Empress XiaoJingCheng.JPG|


## อ้างอิง

### บรรณานุกรม
* 
* 
* 
* 
* 
* 
* 

## ดูเพิ่ม

หมวดหมู่:จักรพรรดินีราชวงศ์ชิง
หมวดหมู่:พระพันปีหลวงราชวงศ์ชิง